Beindult az álláskeresés a fejvadász cégeknél – Bukaresti Rádió
Április első felében a munkát keresők és a munkáltatók is nyugalmi állapotban voltak, de a szükségállapot vége felé ismét keresni kezdték az alkalmazottakat és a munkahelyeket, így május első két hetében mintegy 650 ezer önéletrajzot töltöttek fel az eJobs-on elérhető munkahelyekhez – olvasható a portál közleményében. A legtöbben a kereskedelemben és a számítástechnikában, távközlésben, szolgáltatásokban és ügyfélszolgálati központokban lévő állásokra pályáztak és a jelentkezők száma minden esetben meghaladta a 100 ezret. A legkevésbé keresett ágazatok a környezetvédelem, a hajózás, a légi szállítás, az őrző-védő szolgálat vagy a jog volt. Ugyanebben az időszakban nőtt a fiatal álláskeresők száma, de leginkább a 25 és 35 év közöttiek kerestek munkát.
2020. május 21. , 12:22